— У брыгаду цэнтралізаванага рамонту ўваходзяць спецыялісты, якія выконваюць планавыя работы па рамонце трансфарматарных падстанцый, — расказвае Гары Генадзьевіч. – Бываюць і экстраныя выезды: у дыспетчарскую час ад часу паступаюць сігналы аб парывах электракабелю. Цяпер такое рэдка здараецца, а раней даводзілася па некалькі разоў на працягу сезона выязджаць на ліквідацыю пашкожанняў кабелю ў выніку няўмелай, безадказнай, няўзгодненай з нашай службай дзейнасцю экскаватаршчыкаў з пэўных арганізацый, індывідуальных забудоўшчыкаў. А яшчэ мы абслугоўваем, рамантуем паветраныя ізаляваныя лініі (калі замест ранейшых некалькіх правадоў электрычнасць паступае да спажыўца па адным, з сучасных матэрыялаў).